Ironies hiervan is egter dat verskeie akademici wat so dink, baie gou is om aan te voer dat ons onsself wat Afrikaans betref by die sogenaamde harde werklikheid van getalle moet neerlê. Skielik vergeet hierdie einste akademici dat daar (ingevolge hul eie denke) planne gemaak en nuwe uitweë gesoek kan word om die agteruitgang van Afrikaans te verhoed.
Sonder die taal se aanwesigheid op universiteit loop Afrikaans die wesenlike risiko om sy status as taal van die intellek, die verbeelding en die morele bewussyn prys te gee, en tot ’n informele taaltjie van die sypaadjie en die kombuis gereduseer te word.
Apologete vir Engelse eentaligheid voer dikwels aan dat die beskerming van tale (en kulture) nie die taak van ’n universiteit is nie. Ook hierdie stelling is louter bog. Dit strook eenvoudig nie met die werklikheid nie.
Verreweg die meeste universiteite in die moderne ontwikkelde wêreld is nie net tot stand gebring om studente vir die beroepslewe voor te berei nie, maar ook om hulle in die breë sin van die woord op te voed. En ’n onlosmaaklike deel daarvan is dat studente eers werklik as opgevoed (of gekultiveerd) beskou is as hulle hul wêreld met behulp van ’n veelheid van tale (ook en veral hul moedertale) oop kan maak.
Afrikaanssprekendes het by ’n skeidingsoomblik aangekom. Indien daar voortgegaan word om universitêre Afrikaans af te breek, sal groot getalle van ons mense slegs een gevolgtrekking daaruit maak: dat ons nie welkom is aan die bestaande universiteite nie, en dat ons voortaan vir Afrikaans ’n eie universitêre toekoms sal skep.
Ons sal aanhou VEG vir Afrikaans op alle moontlike vlakke, hetsy die beskerming daarvan op bestaande kampusse deur die afdwing van ons grondwetlike regte, hetsy die uitbrei van Akademia en ook ander UNIVERSITEITE. Die geweldige reaksie wat reeds plaasgevind het deur Afrikaanssprekendes (van alle kulture) maak my hart so bly vir ons allerpragtigste taal en gee my hoop vir die wonderlike toekoms van Afrikaans. Mag Afrikaans na 2025 (sy honderdjarige herdenking) nog vir millennia voortleef!
Twee mense is dood en 20 beseer toe die steierwerkstruktuur op 14 Oktober ineengestort het. Verskeie ondersoeke is van stapel gestuur oor die voorval. Die stad Johannesburg, die polisie, die Ingenieursraad van Suid-Afrika en Murray & Roberts is besig met ondersoeke.